Zidane õrült szezonját másolja a brazil csapat gyûlölt portugál edzõje
A brazil Flamengo 5-2-es összesítéssel megnyerte a dél-amerikai labdarúgó Szuperkupát, miután a szerdai visszavágón 3-0-ra legyõzte a vendég ecuadori Independiente del Valle együttesét. Jorge Jesus, a Fla portugál edzõje, nem akármilyen mérleggel áll nyolc hónappal a kinevezése után.
A Libertadores-kupa-címvédõ Flamengo és ellenfele, a Copa Sudemaricana jelenlegi bajnoka egy héttel ezelõtt Quitóban 2-2-t játszott egymással. Ezúttal viszont az ecuadoriak nem tudták feltartóztatni a brazil gárdát.

A meccsen Gabriel Barbosa révén a 19. percben szerzett vezetést a Flamingo, amely négy perccel késõbb emberhátrányba került ugyan, de Gerson így is duplázott a szünet után. Második találatát már azonos létszám mellett érte el, mert az ecuadori vendégcsapatból a 86. percben kiállították a cserejátékos Alejandro Cabezát.

A Libertadores Kupa és a Copa Sudamericana gyõztese 1989 óta mérkõzik meg egymással a Szuperkupáért, melyet elõször hódított el a Flamengo. A sikert még érdekesebbé teszi a Fla edzõjének, Jorge Jesúsnak a személye.

A 65 éves szakembert 2019. június 1-én nevezték ki a legsikeresebb brazil csapat élére, és kezdetben rengeteg támadással és gyûlölködéssel kellett szembenéznie. Túl öregnek találták a csapat irányításához, és talán még ennél is nagyobb baj volt, hogy nem brazil, sõt mit több, európai, aki nem értheti a brazil focit. Mint kiderült, érti...

Az edzõi karrierje 1990-es kezdetét követõ elsõ közel két évtizedben végighaknizta szinte a komplett portugál élvonalat, mígnem 2008-ban megnyerte az Intertoto-kupát a Bragával, ami a Benfica kispadjára repítette. A lisszaboni nagy csapattal pedig hozta a kötelezõt: három bajnoki cím (2010, 2014, 2015), egy kupagyõzelem (2014), sorozatban megnyert öt ligakupa (2010-2015), és két Európa-liga-ezüstérem (2013 és 2014) után ült át a városi rivális Sporting kispadjára, ahonnan egy ligakupa-gyõzelem után a szaúdi al-Hilalhoz szerzõdött, és innen nézte ki magának a Fla vezetõsége.

"Nem azért vagyok itt, hogy bárkinek a helyét elvegyem, hogy én legyek a szakma tanítója. Nem vagyok sem jobb, sem rosszabb, mint mások, úgy dolgozom, ahogy a szakma megköveteli. A brazil kollégákat viszont emlékeztetném rá, hogy a portugál válogatottat nem olyan régen egy brazil edzõ irányította, bizonyos (Luis Felipe) Scolari, akit imádtak a portugál edzõk. Õt és a többieket is, akik Portugáliában dolgoztak... Mindannyian próbáltunk tõlük tanulni, és soha nem kellett szembenézniük azzal a fajta verbális agresszióval, mint most nekem. Nem értem ezt az elzárkózást – nyilatkozta nem sokkal a kinevezése után. Elsõ meccsén 1-1-es döntetlent játszott az Atlético Paraenensével a brazil kupában, majd az elsõ bajnokin 6-1-re lemosták a Goiást a Maracanában. Ezt követõen pedig szinte csak gyõzelmek és rekordok jöttek: az elmúlt nyolc hónapban Jorge Jesús a Flamengo élén mindössze négy tétmérkõzést veszített el, cserébe pedig öt különbözõ trófeát nyert!

Méghozzá milyen trófeákat! Az elsõ brazil országos bajnokságot 1959-ben megnyerõ argentin Carlos Volante után õ lett a második nem brazil edzõ, akinek ez sikerült, és az elsõ a körmérkõzéses bajnoki forma bevezetése óta. Jesús az elsõ portugál edzõ, aki bajnoki címet nyert Dél-Amerikában, és a harmadik a hazájából, aki az amerikai kontinensen képes volt a bravúrra.

Szintén elsõ portugálként nyerte meg a Libertadores-kupát, miután a döntõben 0-1-rõl fordítva 2-1-re legyõzték az argentin River Plate csapatát, ezzel õ lett az elsõ külföldi edzõ, aki brazil csapattal megnyerte a legrangosabb dél-amerikai klubtornát, egyben az ötödik edzõ, aki nem hazájabeli csapattal tudott nyerni. A horvát Mirko Jozic (1991, Colo-Colo) után második nem dél-amerikai trénerként nyert Libertadores-kupát; Arthur Jorge, Manuel José és José Mourinho után pedig negyedik portugálként ünnepelhet kontinentális bajnoki címet. 

Jesús az elmúlt nyolc hónappal a 2016-17-es szezon Zinedine Zidane-ját idézi: a francia szakvezetõ abban az idényben összesen öt tétmérkõzést veszített el a Real Madriddal (három bajnokit a Sevilla, a Valencia, illetve a Barcelona ellen, egy Celta elleni kupameccset, és egy BL-elõdöntõ visszavágót az Atlético Madrid ellen), és ugyanennyi trófeát nyert az idény végére a csapattal, miután bezsebelte a bajnoki címet, a spanyol szuperkupát, a BL-gyõzelmet, valamint az európai szuperkupát és a klubvilágbajnokságot is megnyerte.